
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul comun asupra proiectului de Lege pentru aprobarea Ordonanţei de urgenţã a Guvernului nr.52/2022 privind unele măsuri bugetare destinate organizării şi desfăşurării celei de-a 21-a ediţii a Conferinţei Plenipotenţiarilor Uniunii Internaţionale a Telecomunicaţiilor la Bucureşti, în perioada 26 septembrie -14 octombrie 2022, trimis Comisiei pentru buget, finanțe și bănci și Comisiei pentru tehnologia informaţiei şi comunicaţiilor, pentru dezbatere pe fond, în procedură de urgență, prin adresa nr.PLx.276/2022, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.
	PREȘEDINTE,
	PREȘEDINTE,

	
	

	Bogdan-Iulian HUŢUCĂ
	Ioan-Sabin SĂRMAŞ

RAPORT COMUN
asupra proiectului de Lege pentru aprobarea Ordonanţei de urgenţã a Guvernului nr.52/2022 privind unele măsuri bugetare destinate organizării şi desfăşurării celei de-a 21-a ediţii a Conferinţei Plenipotenţiarilor Uniunii Internaţionale a Telecomunicaţiilor la Bucureşti, în perioada 26 septembrie -14 octombrie 2022
În conformitate cu prevederile art. 95 și art.117 alin (3) din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci și Comisia pentru tehnologia informaţiei şi comunicaţiilor au fost sesizate pentru dezbatere pe fond, în procedură de urgență, cu proiectul de Lege pentru aprobarea Ordonanţei de urgenţã a Guvernului nr.52/2022 privind unele măsuri bugetare destinate organizării şi desfăşurării celei de-a 21-a ediţii a Conferinţei Plenipotenţiarilor Uniunii Internaţionale a Telecomunicaţiilor la Bucureşti, în perioada 26 septembrie -14 octombrie 2022.
Senatul, în calitate de primă Cameră sesizată, a adoptat proiectul de Lege în şedinţa din data de 16 mai 2022. 

Conform prevederilor art. 75 din Constituţia României, republicată, şi ale art. 92 alin.(9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

La dezbaterea proiectului de Lege s-au avut în vedere avizele favorabile ale Consiliului Legislativ și Comisiei pentru administraţie publică şi amenajarea teritoriului. 
Proiectul de Lege supus dezbaterii are ca obiect de reglementare stabilirea unui mecanism de finanţare a acţiunilor şi activităţilor necesare procesului de pregătire, organizare şi desfăşurare a Conferinţei Plenipotenţiarilor Uniunii Internaţionale a Telecomunicaţiilor al ordonatorilor principali de credite ai bugetului de stat sau unităţilor administrativ-teritoriale cu atribuţii în organizarea şi desfăşurarea evenimentului, din sumele virate de ANCOM. 

Se propune ca, din excedentul bugetar aferent anilor anteriori, ANCOM să vireze la bugetul de stat suma de 88.000 mii lei, în vederea finanţării cheltuielilor ordonatorilor principali de credite, determinate de organizarea şi desfăşurarea Conferinţei, între care şi Primăria Municipiului Bucureşti. 

În conformitate cu prevederile art.62 și 64 din Regulamentul Camerei Deputaţilor, republicat, cu modificările și completările ulterioare, membrii Comisiei pentru buget, finanțe și bănci și cei ai Comisiei pentru tehnologia informaţiei şi comunicaţiilor au examinat proiectul de Lege menţionat mai sus, în şedinţe separate. 

Membrii Comisiei pentru tehnologia informaţiei şi comunicaţiilor au examinat proiectul de Lege în ședința din data de 21 iunie 2022. La ședința comisiei, din numărul total de 19 membri au participat la dezbateri 10 deputaţi.
Membrii Comisiei pentru buget, finanțe și bănci au examinat proiectul de Lege în ședința din data de 7 septembrie 2022. La ședința comisiei, deputații și-au înregistrat prezența conform listei de prezență.

La dezbaterile proiectului de lege au participat, în calitate de invitați, din partea Autorității Naționale pentru Administrare și Reglementare în Comunicații, domnul Marius Săceanu – director în cadrul Direcției juridice, domnul Călin Cozan – șef serviciu și domnul Alexandru Cozma – șef serviciu.
În urma examinării proiectului de lege şi a opiniilor exprimate, deputații celor două comisii au hotărât cu majoritate de voturi, să propună plenului Camerei Deputaţilor, un raport comun de adoptare a proiectului de Lege pentru aprobarea Ordonanţei de urgenţã a Guvernului nr.52/2022 privind unele măsuri bugetare destinate organizării şi desfăşurării celei de-a 21-a ediţii a Conferinţei Plenipotenţiarilor Uniunii Internaţionale a Telecomunicaţiilor la Bucureşti, în perioada 26 septembrie -14 octombrie 2022, în forma adoptată de Senat.

În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Bogdan-Iulian HUŢUCĂ
	PREȘEDINTE,
Ioan-Sabin SĂRMAŞ


	SECRETAR,

Iulius-Marian FIRCZAK
	SECRETAR,

 Radu-Dinel MIRUŢĂ


	Şef serviciu

Giorgiana Ene


	                    Consilier parlamentar
            Mihaela Astafei

	Consilier parlamentar

Alexandra Pelea
	


3

